# Jo capità

Jo capità (títol original en italià, Io capitano) és una pel·lícula dramàtica del 2023 dirigida per Matteo Garrone a partir d'un guió escrit per Garrone amb Massimo Gaudioso, Massimo Ceccherini i Andrea Tagliaferri. La pel·lícula, una coproducció internacional entre Itàlia, Bèlgica i França, es basa en una idea original de Garrone i s'inspira en històries reals de les rutes africanes de migració cap a Europa. Va ser rodada al Senegal, el Marroc i Itàlia. S'ha subtitulat al català.
Va competir pel Lleó d'Or a la 80a Mostra Internacional de Cinema de Venècia, on va guanyar el Lleó d'Argent per la direcció de Matteo Garrone i el Premi Marcello Mastroianni per l'actuació de Seydou Sarr. Va ser estrenada comercialment a Itàlia el 7 de setembre de 2023. Io capitano va rebre elogis de la crítica i va ser nominada al Globus d'Or a la millor pel·lícula de parla no llengua als Globus d'Or del 2024 i a l'Oscar a la millor pel·lícula de parla no anglesa als Premis Oscar de 2024.

## Argument

Seydou i Moussa, dos joves senegalesos, abandonen la seva ciutat natal Dakar per arribar a Itàlia i fugir de la pobresa. Travessen Mali amb un passaport fals i, un cop al Níger, s'enfronten al desert del Sàhara fins a entrar a Líbia, on són separats i detinguts en centres de detenció abans d'arribar a Trípoli. Garrone compon una epopeia tràgica i aterridora però sovint també majestuosa.

## Producció

Els càstings, sota la direcció d'Henri-Didier Njikam, van tenir lloc al continent africà. La pel·lícula és protagonitzada per Seydou Sarr i Moustapha Fall, originaris de Dakar, amb 17 i 18 anys, respectivament. El rodatge va començar a Dakar i va durar 13 setmanes
Una projecció especial de la pel·lícula va tenir lloc al Vaticà el 14 de setembre de 2023. Garrone i el repartiment de la pel·lícula hi van ser presents i se'ls va concedir una audiència amb el papa Francesc a la Casa de Santa Marta.

## Referències

* 1 2 Grater, Tom. «UK Comedy 'Seize Them!' Unveils Cast; Matteo Garrone's 'Io Capitano' Underway; Rasika Dugal Wraps UK Shoot – Global Briefs». Deadline, 21-03-2022. [Consulta: 25 agost 2023].
* ↑ Sardelli, Monica. «A 'Io Capitano' di Matteo Garrone il Leoncino d'Oro di Venezia 80» (en italià). Direzione generale Cinema e audiovisivo, 08-09-2023. [Consulta: 11 setembre 2023].
* ↑ Alò, Francesco. «Festival Venezia, i film italiani in gara: dai titoli ai budget e i registi» (en italià). Il Messaggero, 30-08-2023. [Consulta: 11 setembre 2023].
* ↑ «'Io capitano', al via le riprese del nuovo film di Matteo Garrone» (en italià). Sky TG24, 21-03-2023. [Consulta: 11 setembre 2023].
* ↑ «Io capitano». Goita què fan, ara!. [Consulta: 9 setembre 2024].
* ↑ Tartaglione, Nancy. «Venice Film Festival Lineup: Mann, Lanthimos, Fincher, DuVernay, Cooper, Besson, Coppola, Hamaguchi In Competition; Polanski, Allen, Anderson, Linklater Out Of Competition – Full List». Deadline, 25-07-2023. [Consulta: 9 agost 2023].
* ↑ «Venezia 80, i premi: Premio della regia a Garrone per Io Capitano» (en italià). Agenzia ANSA, 09-09-2023. [Consulta: 11 setembre 2023].
* ↑ «Matteo Garrone: "Non si può più accettare che si rischi la vita per emigrare"» (en italià). , 11-09-2023 [Consulta: 20 setembre 2023].
* ↑ Yáñez, Manu. «El sentimentalisme groller del drama de Matteo Garrone sobre immigració africana». Ara, 02-01-2024. [Consulta: 4 febrer 2024].
* ↑ Salvà, Nando. «Crítica de 'Yo Capitán' de Matteo Garrone: Los sueños mueren de camino a Europa» (en castellà), 02-01-2024. [Consulta: 4 febrer 2024].
* ↑ Locatelli, Silvia. «Seydou Sarr e Moustapha Fall, due belle scoperte protagonisti di Io, capitano di Garrone» (en italià). Elle, 06-09-2023. [Consulta: 11 setembre 2023].
* ↑ D'Amore, Eleonora. «Matteo Garrone sul set per il nuovo film "Io, Capitano", girerà per la prima volta fuori dall'Italia» (en italià). Fanpage.it, 12-02-2022. [Consulta: 11 setembre 2023].
* ↑ Ntim, Zac. «Watch Video Of Pope Francis Moved By Special Screening Of Immigrant Story & Venice Winner 'Io Capitano'». Deadline, 15-09-2023. [Consulta: 26 setembre 2023].
* ↑ Glatz, Carol. «Pope meets award-winning actor, director of film on migrants». Catholic Review, 15-09-2023. [Consulta: 26 setembre 2023].